Diari Oficial de la Generalitat Valenciana


Sumari del DOGV 4547, del 18-07-2003 (2003/8038)

RESOLUCIÓ de 9 de juny de 2003, del Servei Territorial d'Indústria i Energia, per la qual s'atorga autorització administrativa a l'empresa Gas Natural Cegás, SA per a la construcció de les instal·lacions de distribució de gas natural al terme municipal de Montaverner.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4547

Data del DOGV
:   18-07-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/8038


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 9 de juny de 2003, del Servei Territorial d'Indústria i Energia, per la qual s'atorga autorització administrativa a l'empresa Gas Natural Cegás, SA per a la construcció de les instal·lacions de distribució de gas natural al terme municipal de Montaverner. [2003/M8038]
  
Vista la sol·licitud presentada per Gas Natural Cegás, SA per a l'autorització administrativa de distribució de gas natural a Montaverner, per a ús domèstic, comercial i industrial.
  
Vist que per aplicació de l'article 55 punt 1 apartat b) de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa.
  
Atesa la proximitat del gasoducte de gas natural a la localitat de Montaverner, i per això la idoneïtat de distribuir este gas enfront d'altres gasos de la segona i tercera família.
  
Atés que s'han complit els tràmits reglamentaris en l'expedient instruït a l'efecte.
  
Atesos els avantatges amb vista a la garantia, la importància, la qualitat i les condicions tècniques plantejades per Gas Natural Cegás, SA, este Servei Territorial en virtut del que s'ha establit anteriorment i de les competències que li han sigut assignades mitjançant Orde de 9 de febrer de 2001, de la Conselleria d'Indústria i Comerç, resol:
  
Atorgar autorització administrativa a Gas Natural Cegás, SA i autorització del projecte per a la construcció de la xarxa de distribució de gas natural al terme municipal de Montaverner, a la província de València, les característiques principals de la qual són:
  
- Tipus de gas: gas natural procedent del gasoducte.
  
- Connexió en acer en alta pressió A.
  
- L'estació de regulació i mesura (ERM) tindrà una capacitat de 500 Nm³ /h amb pressió d'entrada 4/16 bar.
  
- Xarxa de distribució en mitjana pressió A en canonada de polietilé de 1.500 mm.c.a.
  
- La zona geogràfica del municipi per a la construcció de les instal·lacions de distribució de gas natural a què fa referència la present autorització administrativa prèvia queda delimitada a la que s'assenyala en la documentació aportada.
  
- Pressupost: 266.592,01 euros.
  
La present autorització administrativa prèvia s'atorga a l'empara del que s'ha disposat en els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:
  
Primera
  
El titular constituirà en el termini d'un mes una garantia per valor de 5.331,84 euros, import del dos per cent del pressupost de les instal·lacions que apareixen en l'expedient de sol·licitud, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs. L'esmentada fiança es constituirà en la Tresoreria del Servei Territorial de València de la Conselleria d'Economia, Hisenda i Ocupació, en qualsevol de les formes assenyalades en l'article 11, apartat 3, del Decret 1.775/1967, de 22 de juliol (BOE de juliol de 1967 i correcció d'errades BOE de 2 de setembre de 1967). La fiança serà tornada al titular de la present autorització una vegada que el Servei Territorial d'Indústria i Energia de València formalitze l'acta de posada en marxa de les instal·lacions a què fa referència la present resolució.
  
Segona
  
Gas Natural Cegás, SA complirà les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan calga atendre noves sol·licituds de subministrament de gas, sense perjudici d'allò que resulte de l'aplicació del règim que reglamentàriament s'establisca per a les connexions, tal com assenyala l'apartat d) de l'article 74 de l'esmentada llei.
  
Tercera
  
El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs.
  
Quarta
  
Les instal·lacions s'efectuaran de conformitat amb el projecte presentat en el termini d'un any comptat a partir de la data de la publicació de la present resolució en el Diari Oficial de la Generalitat Valenciana, i hauran de complir el Reglament de Xarxes i Connexions de Combustibles Gasosos aprovat mitjançant Orde de 18 de novembre de 1974 (BOE de 6 de desembre de 1974) i modificat per Orde de 26 d'octubre de 1983 (BOE de 8 de novembre de 1983) i la seua correcció d'errades (BOE de 23 de juliol de 1984), Orde de 6 de juliol de 1984 (BOE de 23 de juliol de 1984), Orde de 9 de març de 1994 (BOE de 21 de març de 1994), Orde de 29 de maig de 1998 (BOE d'11 de juny de 1998), Llei 21/1992, de 16 de juliol, d'Indústria, i també les disposicions i normes tècniques que en general hi siguen d'aplicació. Estes instal·lacions estaran previstes per a respondre als avenços tecnològics en el camp del gas i a aconseguir proveïments flexibles i segurs.
  
Cinquena
  
La present autorització en cap altre cas es considerarà concedida en règim de monopoli ni concedirà drets exclusius, com indica l'article 73 de la Llei 34/1998, de 7 d'octubre, del Sector d'Hidrocarburs.
  
Sisena
  
Per a l'autorització de funcionament de les instal·lacions hauran d'efectuar-se les proves específiques assenyalades en les disposicions vigents; amb esta finalitat caldrà aportar el certificat del tècnic director de l'obra i les instal·lacions i la documentació complementària necessària.
  
Setena
  
La present autorització administrativa s'entén sense perjudicis i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o d'altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que hi resulten aplicables i, en especial, les relatives a l'ordenació del territori i del medi ambient; tot això d'acord amb el que s'ha disposat en l'article 73.4 de la Llei 34/1998, de 7 d'octubre.
  
Huitena
  
La determinació de les tarifes i del règim econòmic que sigen d'aplicació per al subministrament de gas natural es regiran per les disposicions vigents en cada moment.
  
Novena
  
La present autorització s'atorga sense perjudici de tercers i salvant els drets particulars.
  
Deu
  
Serà causa de revocació de la present autorització administrativa:
  
- L'incompliment de la constitució del depòsit de garantia en la forma i el termini assenyalats en el present condicionat.
  
- L'incompliment de les condiciones indicades, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.
  
Onze
  
La present autorització entrarà en vigor l'endemà de la data de la publicació en el Diari Oficial de la Generalitat Valenciana.
  
València, 9 de juny de 2003.- El director territorial: Alejandro Marín Arcas.